אנה פריל

אנה לואיז פריל (באנגלית: Anna Louise Friel; נולדה ב-12 ביולי 1976) היא שחקנית אנגלייה. מוכרת בשל תפקידה בתור בת' ג'ורדש באופרת הסבון "ברוקסייד" של ערוץ 4. הופעת הבכורה שלה בווסט אנד בלונדון הייתה ב-2001 ובעקבותיה הופיעה פריל בהפקות תיאטרון שונות בין השאר בעיבוד ל"ארוחת בוקר בטיפאני" ובתפקיד ילנה בהפקה משנת 2012 למחזה "הדוד וניה" מאת אנטון צ'כוב.

הופעת הבכורה של פריל בקולנוע הייתה ב-1998 בסרט "Land Girls" בבימויו של דייוויד לילנד. עוד שיחקה בסרטים "חלום ליל קיץ" (1999), "טיים ליין" (2003), "Land of the Lost" ובסרט "ללא גבולות" (2011). בארצות הברית היא כנראה ידועה בעיקר מתפקידה כשרלוט "צ'אק" צ'ארלס בסדרה הקומית "החיים על פי נד" של רשת ABC עליו הייתה מועמדת ב-2008 לפרס גלובוס הזהב.

פריל זכתה בפרסים אחדים בהם פרס הטלוויזיה הלאומית (1995), "Drama Desk Award" (ב-1999) ובפרס "Royal Television Society" (ב-2009). כמו כן הופיעה פריד בווידאו קליפים ובפרסומת טלוויזיה.

ביוגרפיה
פריל נולדה ברוצ'דייל שבמנצ'סטר רבתי למשפחה נוצרית-קתולית. אמה ג'ולי (שם נעורים במפורד) הייתה מורה לחינוך מיוחד, ואביה דזמונד "דז" פריל היה מורה לאנגלית ובעל חברה לעיצוב אתרים. אביה הוא נולד בבלפסט שבצפון אירלנד וגדל במחוז דניגול. אחיה, מייקל, הוא רופא ובילדותו הופיע בפרסומת טלוויזיה של חברת Hovis.

פריל למדה בבית הספר "קרומפטון האוס" Crompton House Church of England High School בהיי קרומפטון, ובבית הספר הולי קרוס קולג' שבבורי (Bury). היא למדה משחק ב"אולדהם תיאטר וורקשופ"

קריירה
התפקיד המקצועי הראשון שלה כשחקנית היה כשהייתה בת 13 בסדרת הדרמה של ערוץ 4  בו גילמה את בתו של הדמות שגילם מייקל פיילין. בעקבות הופעה זאת קיבלה תפקידים בתוכניות טלוויזיה נוספות בהן באופרת הסבון "אמרדייל". ב-1992 הצטרפה לצוות השחקנים של אופרת הסבון "ברוקסייד", וזכתה לחשיפה גדולה יותר בתפקיד בת' ג'ורדש. היא הופיעה בסדרה במשך שנתיים. הנשיקה הלסבית שלה עם השחקנית ניקולה סטיבנסון הייתה הראשונה באופרת סבון בריטית. ב-1995 זכתה פריל בפרס הטלוויזיה הלאומית לשחקנית הפופולרית ביותר על תפקיד בסדרה "ברוקסייד".

ב-1996 זכתה לחשיפה גדולה אף יותר כשהופיעה בסרט הטלוויזיה "השבט" מאת סטיבן פוליאקוף, שכלל עירום ומערכת יחסים מנאז' א-טרואה בין הדמויות ששיחקו פריל, ג'ונתן ריס מאיירס וג'רמי נורת'ם.

הופעת הבכורה של פריל בתיאטרון הווסט אנד בלונדון הייתה ב-2001 בהפקת פרינג' של האופרה "לולו" שהועלתה גם בברודוויי.

בקולנוע הופיעה פריל בסרט "ההונאה הגדולה" בתפקיד ליזה, אשתו של ניק ליסון, לצדו של יואן מקגרגור. היא שיחקה בסרטו של דייוויד לילנד "The Land Girls" בכיכובן של רייצ'ל וייס וקתרין מק'קורמק. בסרטו של אדם קוליס "סאנסט סטריפ" שיחקה בתפקיד טמי פרנקלין לצדם של ג'ארד לטו, סיימון בייקר וניק סטאל. היא כיכבה בסרט "All for Love" יחד עם ריצ'רד אי. גרנט. בסרט "חלום ליל קיץ" גילמה את הרמיה ושיחקה לצדם של כריסטיאן בייל, דומיניק וסט וקליסטה פלוקהארט. היא הופיעה בסרט "טיים ליין" בתפקיד מושא אהבתו של ג'רארד באטלר. עוד השתתפה בסרט "אני בלעדיך" יחד עם מישל ויליאמס, בסרט "גול!" ובסרט ההמשך "גול! 2".

תפקידיה בטלוויזיה כללו הופעה בסדרה קצרת הימים "The Jury" של רשת פוקס ובסרט הטלוויזיה "אבטיח" בערוץ ITV1 שהיה מבוסס על רומן מאת מריאן קיז. ב-2007 החלה לשחק בסדרה "החיים על פי נד" בתפקיד שארלוט "צ'אק" צ'ארלס ברשת ABC האמריקאית. הסדרה רצה במשך שתי עונות והייתה פופולרית בקרב המבקרים, אבל בנובמבר 2008 הודיע יוצר הסדרה, בריאן פולר, על ביטולה בגלל רייטינג נמוך. אחרי ביטול הסדרה הוצעו לפריל תפקידים בשישה פיילוטים, אבל היא סרבה לכולם כי רצתה להתמקד בקריירה הקולנועית שלה.

בנובמבר 2006 הוענק לפריל דוקטור לשם כבוד מאוניברסיטת בולטון על תרומתה לאמנות הבמה.
ממוזער|שמאל|אנה פריל ודייוויד ת'יוליס ב-2001
ב-2009 כיכבה פריל בסרט הקולנוע ארץ האבודים שנכשל גם בקרב המבקרים וגם בקופות.

בספטמבר 2009 שיחקה פריל בעיבוד של הווסט אנד לנובלה "ארוחת בוקר בטיפאני" והופיעה בתיאטרון היימרקט. ההצגה זכתה לתשומת לב מיוחדת עקב סצנות העירום שלא היו בהפקה המקורית.

ב-2010 לוהקה פריל למותחן הפסיכולוגי "The Dark Fields" שיצא לאקרנים במרץ 2011 בשם "ללא גבולות". ב-2010 כיכבה פריל בסרט "לונדון בולווארד" לצדם של ריי וינסטון, קולין פארל, קירה נייטלי ובן זוגה דייוויד ת'יוליס.

פריל הופיעה בווידאו קליפ של הסינגל "(It's Not War) Just the End of Love" של להקת הרוק מאניק סטריט פריצ'רז יחד עם השחקן מייקל שין לצדו כיכבה בסרט "טיים ליין" ב-2003.

בינואר 2011 הופיעה פריל בפרק בסדרה הקומית של ה-BBC "בוא לטוס איתי" בגרסה בדיונית של עצמה. בתוכנית היא נראית קרחת שאיבדה את הפאה הנוכרית שלה. בדצמבר אותה שנה שיחקה בתפקיד הראשי בסדרת הדרמה "Without You" של ITV. עוד ב-2011 כיכבה בתפקיד קפטן אליזבת בוני בהפקה של רשת SyFy במיני-סדרה "Neverland", פריקוול לספרו הקלאסי של ג'יימס מתיו ברי "פיטר פן".

במרץ 2012 החלו צילומי הסרט "The King of Soho" ששמו שונה ל-"The Look of Love". הסרט מבוסס על הביוגרפיה של פול ריימונד שכונה "ברון הפורנו". בסרט גילמה פריל את דמות ג'ין, אשתו של ריימונד, לצדו של סטיב קוגן בתפקיד ריימונד. עוד כיכבה פריל ב"אויבי הציבור", דרמה בת שלושה חלקים של ה-BBC ששודרה ב-2012, לצדו של דניאל מייס. השניים עבדו יחד לפני כן בסדרה "The Street".

ב-2013 קיבלה פריל תפקיד בדרמה "The Vatican" של שואוטיים לצדו של קייל צ'אנדלר. ב-2012 שיחקה בסרט הטלוויזיה "Having You" לצדו של אנדרו באקן והוא שודר במאי 2013 ב-Sky TV.

פריל לוהקה לתפקיד ראשי, סמל אודיל באלארד, בסדרת הטלוויזיה "American Odyssey" של ערוץ NBC, ששידורה החל באפריל 2015.

בשנת 2022 החלה לגלם את אחת הדמויות הראשיות, ניקולט רומן בסדרת הדרמה "Monarch" ברשת הטלוויזיה FOX.

חיים אישיים
מערכת היחסים בין פריל לשחקן דייוויד ת'יוליס התחילה ב-2001, אחרי שנפגשו בטיסה לקאן. באותה שנה התמוטטה פריל והובהלה לבית חולים. היא עברה ניתוח חירום והייתה זקוקה לשני עירויי דם. מאוחר יותר התברר שהיא סובלת מאנדומטריוזיס ותתקשה להרות. עם זאת, היא הרתה, וב-9 ביולי 2005 ילדה את בתה גרייסי אלן מרי ת'יוליס בבית חולים בלונדון. הילדה קרויה על שם גרייסי פילדס,  ועל שם הסבתות של אמה, אלן ומרי. גרייסי הופיעה לצד אמה בסרט "Bathory".

בדצמבר 2010 נפרדו פריל ות'יוליס, אחרי כמעט עשר שנים ביחד. משנת 2011 היא במערכת יחסים עם השחקן ריס איוואנס.

פריל גרה בפרום שבסאמרסט.

פרסים ומועמדויות
 2009 - פרס Royal Television Society North West - ההופעה הטובה ביותר בסרט דרמה או בסדרת דרמה על תפקידה בסדרה "The Street"
 2008 - מועמדות לפרס גלובוס הזהב - ההופעה הטובה ביותר של שחקנית בסדרת טלוויזיה, קומדיה או מוזיקלי על תפקידה ב"החיים על פי נד"
 1999 - פרס Drama Desk - שחקנית מצטיינת במחזה על תפקידה ב"קרוב יותר"
 1995 - פרס TV Times לשחקנית הטובה ביותר
 1995 - פרס הטלוויזיה הלאומית לשחקנית הפופולרית ביותר על תפקידה באופרת הסבון "ברוקסייד"
 1994 - TV Quick Magazine - השחקנית החדשה הטובה ביותר
 תואר דוקטור לשם כבוד מאוניברסיטת בולטון

פילמוגרפיה
 שנה שם שם באנגלית תפקיד הערות 1991 G.B.H. סוזן נלסון מיני-סדרה 1992 Emmerdale פופי ברוס 1993 Medics הולי ג'ארט 1993–1995 ברוקסייד Brookside בת' ג'ורדאש 1995 The Imaginatively Titled Punt & Dennis Show פרק אחד 1996 אגדות מעולם המסתורין Tales from the Crypt אנג'ליקה בפרק "About Face" קדפאל Cadfael סוינד בפרק "A Morbid Taste for Bones" 1998 The Land Girls פרו (פרודנס) ידידנו המשותף Our Mutual Friend בלה וילפר The Stringer הלן השבט The Tribe ליזי St. Ives פלורה גילכריסט שם הפצה נוסף: "All for Love" 1999 חלום ליל קיץ A Midsummer Night's Dream הרמיה ההונאה הגדולה Rogue Trader ליזה ליסון Mad Cows מאדי 2000 סאנסט סטריפ Sunset Strip טמי פרנקלין שערה בלב הסערה An Everlasting Piece ברונה 2001 The Fear מספרת סיפורים The War Bride לילי אני בלעדיך Me Without You מרינה 2002 Fields of Gold לוצ'יה מריט סרט טלוויזיה 2003 אבטיח Watermelon קלייר ריאן סרט טלוויזיה Last Rumba in Rochdale בודני דיבוב טיים ליין Timeline ליידי קלייר 2004 זרים מוחלטים Perfect Strangers סוזי ויילדינג 2005 גול! Goal! רוז הרמיסון 2006 אייריש ג'אם Irish Jam מורין Niagara Motel דניס 2007 גול! 2 Goal! 2: Living the Dream... רוז הרמיסון Rubbish איזבל 2007–2009 החיים על פי נד Pushing Daisies שרלוט "צ'אק" צ'ארלס 2008באת'ורי Bathory הרוזנת ארז'בט באטורי 2009 ארץ האבודים Land of the Lost הולי קנטרלהרחוב The Street די פורנל 2 פרקים 2010 לונדון בולווארד London Boulevard בריוני Angel Makers ליזי כשתפגשי זר גבוה ומסתורי You Will Meet a Tall Dark Stranger איריס 2011 Neverland אליזבת בוני סרט טלוויזיה שומרי האוצר Treasure Guards ויקטוריה אקהרט סרט טלוויזיה בואו לטוס איתי Come Fly with Me בתפקיד עצמה סדרה קומית Without You אלי סדרת טלוויזיה ללא גבולות Limitless מליסה 2012 אויבי הציבור Public Enemies פולה רנדור סדרת דרמה 2013 The Vatican קיילה דאפי פיילוט Having You אנה מבט של אהבה The Look of Love ג'ין ריימונד 2014 The Heavy Water War ג'ולי סמית' מיני-סדרה אנשים טובים Good People שרה 2015 American Odyssey סמלת אודל באלארדתפקיד ראשי; 13 פרקים The Heavy Water War ג'ולי סמית' Urban and the shed crew גרטה2016איש הצללים I.T. רוז רייגן ניקוי רעלים The Cleanse מגי ג'יימסון2018-2016מרצ'לה Marcella מרצ'לה בקלנד סדרת טלוויזיה; 16 פרקים
זוכת פרס אמי הבין-לאומי לשחקנית הטובה ביותר (2017) 2017 Tometo Red באוו סרט קולנועמאהבת בתשלום מראש The Girlfriend Experienceאריקה מיילסתפקיד ראשי (עונה 2); 14 פרקים 2019 מים עמוקים Deep Water ליסה קסטילו מיני-סדרה2020 Sulphur And White ג'ואנה טייט סרט Books of Blood מארי סרט2021 The Box  שרון פיקי תפקיד ראשי; 7 פרקים Charming the Hearts of Men גרייס גורדון סרט 2022 Monarch ניקולט רומן תפקיד ראשי; 11 פרקים 2023 כלואה Locked In מקנזי סרטTBA The Dream Lands ג'ס סדרה עתידית של BBC One

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס דרמה דסק
קטגוריה:בריטיות שנולדו ב-1976
קטגוריה:בריטים שנולדו ב-1976
קטגוריה:זוכי פרס אמי הבין-לאומי: שחקנית